CELEX: 32007R1521
Language: ro
Date: 2007-12-19 00:00:00
Title: Regulamentul (CE) nr. 1521/2007 al Comisiei din 19 decembrie 2007 privind autorizarea unei noi utilizări a preparatului Enterococcus faecium DSM 7134 (Bonvital) ca aditiv pentru furaje (Text cu relevanță pentru SEE )

20.12.2007   
            
            
               RO
            
            
               Jurnalul Oficial al Uniunii Europene
            
            
               L 335/24
            
         
      REGULAMENTUL (CE) NR. 1521/2007 AL COMISIEI
   
   din 19 decembrie 2007
   privind autorizarea unei noi utilizări a preparatului Enterococcus faecium DSM 7134 (Bonvital) ca aditiv pentru furaje
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor pentru hrana animalelor, precum și criteriile și procedurile de acordare a unei astfel de autorizații.
            
         
               (2)
            
            
               A fost depusă o cerere de autorizare pentru preparatul menționat în anexa la prezentul regulament, în conformitate cu articolul 7 din Regulamentul (CE) nr. 1831/2003. Această cerere a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea privește autorizarea unei noi utilizări a preparatului Enterococcus faecium DSM 7134 (Bonvital) ca aditiv pentru hrana scroafelor, urmând să fie clasificat în categoria „aditivi zootehnici”.
            
         
               (4)
            
            
               Utilizarea preparatului Enterococcus faecium DSM 7134 a fost autorizată provizoriu pentru purcei și porcii pentru îngrășare prin Regulamentul (CE) nr. 666/2003 al Comisiei (2) , provizoriu pentru scroafe prin Regulamentul (CE) nr. 2154/2003 al Comisiei (3), provizoriu pentru puii pentru îngrășare prin Regulamentul (CE) nr. 521/2005 al Comisiei (4) și pentru zece ani (Bonvital) pentru purceii (înțărcați) și porcii pentru îngrășare prin Regulamentul (CE) nr. 538/2007 al Comisiei (5).
            
         
               (5)
            
            
               Au fost prezentate noi date în susținerea cererii de autorizare pentru utilizare în hrana scroafelor. Autoritatea Europeană pentru Siguranța Alimentară (denumită în continuare „autoritatea”) concluzionează în avizul său din 10 iulie 2007 că preparatul Enterococcus faecium DSM 7134 (Bonvital) nu are efecte adverse asupra sănătății animale, asupra sănătății oamenilor sau asupra mediului (6). În continuare, a concluzionat că respectivul preparat nu prezintă nici un alt risc care ar putea exclude acordarea autorizației pentru această categorie suplimentară de animale, în conformitate cu articolul 5 alineatul (2) din Regulamentul (CE) nr. 1831/2003. În conformitate cu acest aviz, utilizarea preparatului este eficientă în ceea ce privește îmbunătățirea parametrilor de performanță la scroafe. Autoritatea consideră că nu este necesar să se prevadă cerințe specifice privind supravegherea ulterioară introducerii pe piață. În vederea elaborării avizului său, autoritatea a verificat, de asemenea, raportul privind metoda de analiză a aditivului pentru hrana animalelor transmis de laboratorul comunitar de referință înființat prin Regulamentul (CE) nr. 1831/2003.
            
         
               (6)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Se autorizează preparatul specificat în anexă, aparținând categoriei „aditivi zootehnici” și grupei funcționale „stabilizatori ai florei intestinale”, ca aditiv pentru hrana animalelor, în condițiile stabilite în anexă.
   Articolul 2
   Prezentul regulamentul intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 decembrie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 268, 18.10.2003, p. 29. Regulament modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).
   
      (2)  JO L 96, 12.4.2003, p. 11.
   
      (3)  JO L 324, 11.12.2003, p. 11.
   
      (4)  JO L 84, 2.4.2005, p. 3. Regulament modificat prin Regulamentul (CE) nr. 1812/2005 (JO L 291, 5.11.2005, p. 18).
   
      (5)  JO L 128, 16.5.2007, p. 16.
   
      (6)  Avizul comitetului științific pentru aditivi și produse sau substanțe utilizate în hrana animalelor privind siguranța și eficacitatea produsului „Bonvital”, un preparat Enterococcus faecium ca aditiv pentru hrana scroafelor adoptat la 10 iulie 2007. The EFSA Journal (2007) 521, p. 1-8.
   
      ANEXĂ
      
                  Număr de identificare a aditivului
               
               
                  Numele titularului autorizației
               
               
                  Aditiv
                  (denumire comercială)
               
               
                  Compoziție, formulă chimică, descriere, metoda de analiză
               
               
                  Specia animală sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  UFC/kg de furaj complet cu un conținut de umiditate de 12 %
               
            
                  Categorie de aditivi zootehnici. Grup funcțional: stabilizatori ai florei intestinale.
               
            
                  4b1841
               
               
                  Lactosan Starterkulturen GmbH & Co KG
               
               
                  
                     Enterococcus faecium DSM 7134
                  (Bonvital)
               
               
                  
                               
                           
                           
                              Compoziția aditivului:
                              
                                 Enterococcus faecium DSM 7134 care conține cel puțin:
                              pulbere: 1 × 1010 UFC/g de aditiv
                              Granule (microcapsule): 1 × 1010 UFC/g de aditiv
                           
                        
                               
                           
                           
                              Caracterizarea substanței active:
                              
                                 Enterococcus faecium DSM 7134
                           
                        
                               
                           
                           
                              Metoda de analiză (1):
                              Numărare: folosind metoda dispersiei pe placa cu agar cu bilă-esculin azidă și identificare: electroforeză (în câmp de gel pulsatil)
                           
                        
               
                  Scroafe
               
               
                  —
               
               
                  0,5 × 109
                  
               
               
                  1 × 109
                  
               
               
                  
                              1.
                           
                           
                              În instrucțiunile de utilizare a aditivului și a preamestecului se indică temperatura de depozitare, durata de conservare și stabilitatea la granulare.
                           
                        
                              2.
                           
                           
                              Se introduc în alimentația scroafelor din cea de-a nouăzecea zi de sarcină până la finalul perioadei de lactație.
                           
                        
               
                  9.1.2018
               
            
         (1)  Detaliile privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives